Linah Mohohlo

Linah K. Mohohlo (født 13. februar 1952 i Ramotswa i Protektoratet Bechuanaland, død 1. juni 2021 i Gaborone i Botswana) var en botswansk økonom som fra 1999 til 2016 var sentralbanksjef i Botswanas bank, sentralbanken i Botswana.


== Liv og virke ==


=== Bakgrunn ===
Moholo ble født og vokste opp i Ramotswa i distriktet South-East i Botswana. Hun tok utdannelse innen regnskap, økonomi og finans ved University of Botswana, George Washington University og University of Exeter, og studerte i tillegg ledelse (executive management) ved Yale University. Hun skrev  flere artikler og bøker innen økonomi, finans, valutastyring og ledelse.


=== Karriere ===
Mohohlo ble utnevnt til sentralbanksjef i 1999, etter å ha jobbet i sentralbanken i 23 år. Innenfor sentralbanken arbeidet hun i flere avdelinger, blant annet styrets sekretariat, personalavdelingen, forskningsavdelingen og avdelingen for finansmarkedene.
I tillegg arbeidet hun blant annet for Det internasjonale pengefondet (IMF), der hun blant annet var «governor» for Botswana, og hun representerte 21 av Afrikas land i Group 1 Constituency i IMFs International Monetary and Financial Committee fra 2000 til 2002. Både i og utenfor Botswana hadde hun mange verv. FNs generalsekretær Kofi Annan brukte henne til å overvåke evalueringen av FNs «New Agenda» for utvikling i Afrika, og Storbritannias statsminister utnevnte henne til å jobbe i Afrikakommisjonen (Blair Commission for Africa), som jobbet med Afrikas fattigdom. Denne kommisjonen utga rapporten «Our Common Interest» i 2005.
Hun var også medlem av Africa Progress Panel, Gates Foundation «Financial Services for the Poor», og bestyrer for «Investment Climate Facility for Africa». Hun satt også i FN-ansattes pensjonsfond (United Nations Joint Staff Pension Fund) med investeringsfond. I mai 2011 var hun med og arrangerte World Economic Forum i Cape Town, og i 2010 ledet hun «Global Agenda Council on Poverty and Development Finance» i World Economic Forum.
Da hun gikk av som sentralbanksjef 20. oktober 2016 overtok Moses Dinekere Pelaelo denne stillingen.


=== Død ===
Hun døde 2. juni 2021 av covid-19 i Gaborone, i en alder av 69 år.


== Utnevnelser ==
2001, 2003 og 2008 – Årets sentralbanksjef i Afrika og Midtøsten (The Banker)
2003 – Årets sentralbanksjef i utviklingsland for Afrika syd for Sahara (Euromoney)
2004 – Presidentens æresorden (Presidential Order of Honour)
2007 – Africa Leadership Award (African Times)
2007 – Banking Regulator of the Year (African Banker)
2011 – Lifetime Leadership Award (Official Monetary and Financial institutions Forum, OMFIF)


== Publikasjoner ==
Linah K Mohohlo: Liquidity conditions in Botswana banks  Speech by Ms Linah K Mohohlo, Governor of the Bank of Botswana, at the press briefing on banks' liquidity condition, Gaborone, 26 March 2015.
Linah K Mohohlo: The role of information technology in domestic economic development and regional integration - opportunities and related challenges  Speech by Ms Linah K Mohohlo, Governor of the Bank of Botswana, at the Gala Dinner of the SWIFT 2013 Africa Regional Conference, Gaborone, 22 May 2013.
Linah K Mohohlo: Developing and diversifying Botswana's banking sector  Keynote speech by Ms Linah K Mohohlo, Governor of the Bank of Botswana, at the official launch of Bank of India (Botswana) Limited, Gaborone, 9 August 2013.
Linah K Mohohlo: 2010 Monetary Policy Statement  Speech by Mrs Linah K Mohohlo, Governor of the Bank of Botswana, at the launch of the Monetary Policy Statement for 2010, Gaborone, 25 February 2010.
Linah K Mohohlo: Botswana's Monetary Policy Statement for 2012  Remarks by Ms Linah K Mohohlo, Governor of the Bank of Botswana, at the launch of the Monetary Policy Statement for 2012, Gaborone, 20 February 2012.


== Litteratur ==
Brigitte Breuillac: « Les femmes en première ligne », Le Monde,‎ 4. juli 2005.
Axel Gyldén: « Les femmes, avenir de l'Afrique », L’Express,‎ 17. november 2005.
Annie Lowrey: « A Study in Scarcity: Women at Central Banks », The New York Times,‎ 8, oktober 2013.
Joël Assoko: « Botswana : Linah Mohohlo, au cœur de la Banque centrale », Jeune Afrique,‎ 12. januar 2015.


== Referanser ==


== Eksterne lenker ==
Profil på sentralbankens hjemmeside (arkivert)
Africa Progress Panel – Linah Mohohlo (arkivert)